Zagreb, 30.05.2022.

19. SREDIŠNJI POSTUPAK LICENCIRANJA

ZA NATJECATELJSKU 2022./23. GODINU

ZA UEFA KLUPSKA NATJECANJA (uključujući UEFA LIGU PRVAKINJA), PRVU I DRUGU HNL

KONAČNE ODLUKE

Hrvatski nogometni savez kao davatelj licence završio je 19. po redu Središnji postupak licenciranja klubova za natjecateljsku 2022./23. godinu. za **UEFA klupska natjecanja, uključujući UEFA Ligu prvakinja**, te natjecanje u **Prvoj HNL i u Drugoj HNL.** 

**Za sudjelovanje u  UEFA klupskim natjecanjima (UEFA Liga prvaka, UEFA Europa ligi i UEFA Europa konferencijskoj ligi), UEFA Ligi prvakinja, natjecanjima Prve HNL te Druge HNL tražitelj licence treba ispunjavati kriterije koji nose oznaku „A“ i „B“ iz pet skupina kriterija: *Sportski, Infrastrukturni, Administracije i Stručno osoblje, Pravni i Financijski*, te za svako od prije spomenutih natjecanja dobiti odgovarajuću licencu, tj. UEFA Licencu, Licencu za UEFA Ligu prvakinja, odnosno Licencu za I. HNL i/ili Licencu za II. HNL.**

**U Središnjem postupku licenciranja klubova za natjecateljsku 2022/23. godinu primjenjuje se**[**Pravilnik o licenciranju klubova HNS**](https://hns-cff.hr/files/documents/22982/HNS%20Pravilnik%20o%20licenciranju%20prosinac%202021_s%20izmjenama%20od%2025.02.2022.pdf)***(***HNS Glasnik 55/2021. od 10.12.2021. i HNS Glasnik 9/2022. od 02.03.2022.***)***, u daljnjem tekstu „*Pravilnik*“. Pravilnik također sadrži i zasebne kriterije za licenciranje ženskih nogometnih klubova (*Dodatak II. Pravilnika*). Naime, od natjecateljske 2020/21. godine za sudjelovanje u UEFA Ligi prvakinja (UWCL) klubovi trebaju imati licencu izdanu od nacionalnog saveza – davatelja licence. 

**Primatelji UEFA licence, UEFA Licence za Ligu prvakinja,**

**Licence za I. HNL i Licence za II. HNL**

**za natjecateljsku 2022./23. godinu**

|  |  |  |  |  |
| --- | --- | --- | --- | --- |
| **2022./23.  IZDANA UEFA LICENCA** | | **Datum odluke** | **Tijelo koje je donijelo odluku:** | **Naziv i lokacija stadiona:** |
| **1** | **GNK DINAMO, Zagreb** | 20.04.2022. | Komisija za licenciranje | Stadion Maksimir, Zagreb |
| **2** | **HNK GORICA, Velika Gorica** | 20.04.2022. | Komisija za licenciranje | Gradski stadion Velika Gorica |
| **3** | **HNK HAJDUK š.d.d., Split** | 20.04.2022. | Komisija za licenciranje | Gradski stadion Poljud, Split |
| **4** | **NK ISTRA 1961 s.d.d., Pula** | 20.04.2022. | Komisija za licenciranje | Gradski stadion Aldo Drosina, Pula |
| **5** | **NK LOKOMOTIVA, Zagreb** | 27.05.2022. | Žalbeno tijelo za licenciranje | Stadion Maksimir, Zagreb |
| **6** | **NK OSIJEK s.d.d., Osijek** | 20.04.2022. | Komisija za licenciranje | Gradski vrt, Osijek |
| **7** | **HNK RIJEKA s.d.d., Rijeka** | 20.04.2022. | Komisija za licenciranje | Stadion HNK Rijeka, Rijeka |
| **8** | **SNK SLAVEN, Koprivnica** | 20.04.2022. | Komisija za licenciranje | Gradski stadion Ivan Kušek Apaš, Koprivnica |
| **9** | **NK VARAŽDIN, Varaždin\*\*** | 20.04.2022. | Komisija za licenciranje | Stadion Varteks, Varaždin |

|  |  |  |  |  |
| --- | --- | --- | --- | --- |
| **2022./23. IZDANA LICENCA ZA**  **UEFA Ligu prvakinja** | | **Datum odluke** | **Tijelo koje je donijelo odluku:** | **Naziv i lokacija stadiona:** |
| **1** | **ŽNK DINAMO, Zagreb** | 20.04.2022. | Komisija za licenciranje | Sv. Josip Radnik, Sesvete |
| **2** | **ŽNK OSIJEK, Osijek** | 20.04.2022. | Komisija za licenciranje | Gradski vrt, Osijek |
| **3** | **ŽNK SPLIT, Split** | 20.04.2022. | Komisija za licenciranje | ŠRC Marijan Šuto Mrma, Zmijavci |

|  |  |  |  |  |
| --- | --- | --- | --- | --- |
| **2022./23. IZDANA LICENCA ZA I. HNL** | | **Datum odluke** | **Tijelo koje je donijelo odluku:** | **Naziv i lokacija stadiona:** |
| **1** | **HNK CIBALIA š.d.d., Vinkovci\*\*** | 20.04.2022. | Komisija za licenciranje | HNK Cibalia, Vinkovci |
| **2** | **GNK DINAMO, Zagreb** | 20.04.2022. | Komisija za licenciranje | Stadion Maksimir, Zagreb |
| **3** | **HNK GORICA, Velika Gorica** | 20.04.2022. | Komisija za licenciranje | Gradski stadion, Velika Gorica |
| **4** | **HNK HAJDUK š.d.d., Split** | 20.04.2022. | Komisija za licenciranje | Gradski stadion Poljud, Split |
| **5** | **NK ISTRA 1961, s.d.d.** | 20.04.2022. | Komisija za licenciranje | Gradski stadion Aldo Drosina, Pula |
| **6** | **NK LOKOMOTIVA, Zagreb** | 27.05.2022. | Žalbeno tijelo za licenciranje | Nogometni stadion Zagreb, Zagreb |
| **7** | **NK OSIJEK s.d.d., Osijek** | 20.04.2022. | Komisija za licenciranje | Gradski vrt, Osijek |
| **8** | **HNK RIJEKA s.d.d., Rijeka** | 20.04.2022. | Komisija za licenciranje | Stadion HNK Rijeka, Rijeka |
| **9** | **NK RUDEŠ, Zagreb\*\*** | 27.05.2022. | Žalbeno tijelo za licenciranje | Nogometni stadion Zagreb, Zagreb |
| **10** | **SNK SLAVEN, Koprivnica** | 20.04.2022. | Komisija za licenciranje | Gradski stadion Ivan Kušek Apaš, Koprivnica |
| **11** | **HNK ŠIBENIK s.d.d., Šibenik** | 27.05.2022. | Žalbeno tijelo za licenciranje | Stadion Šubićevac, Šibenik |
| **12** | **NK VARAŽDIN, Varaždin** | 20.04.2022. | Komisija za licenciranje | Stadion Varteks, Varaždin |

\*\*klub se u 2021./22. natjecao u II. HNL

**Napomena: Licenca za I. HNL vrijedi i za natjecanje u II. HNL**

| **2022./23. IZDANA LICENCA ZA II. HNL** | | **Datum odluke** | **Tijelo koje je donijelo odluku:** | **Naziv i lokacija stadiona:** |
| --- | --- | --- | --- | --- |
| **1** | **NK BELIŠĆE, Belišće\*\*\*** | 20.04.2022. | Komisija za licenciranje | Gradski stadion Belišće |
| **2** | **NK BJELOVAR, Bjelovar\*\*\*** | 20.04.2022. | Komisija za licenciranje | Gradski stadion Bjelovar |
| **3** | **NK BSK, Bijelo Brdo** | 20.04.2022. | Komisija za licenciranje | Stadion Bijelo Brdo, Bijelo Brdo |
| **4** | **HNK CIBALIA š.d.d., Vinkovci** | 20.04.2022. | Komisija za licenciranje | HNK Cibalia, Vinkovci |
| **5** | **NK CROATIA, Zmijavci** | 27.05.2022. | Žalbeno tijelo za licenciranje | ŠRC Marijan Šuto Mrma, Zmijavci |
| **6** | **NK DUBRAVA TIM KABEL, Zagreb** | 27.05.2022. | Žalbeno tijelo za licenciranje | NŠC Stjepan Spajić, Zagreb |
| **7** | **NK DUGO SELO, Dugo Selo\*\*\*** | 20.04.2022. | Komisija za licenciranje | Sv. Josip Radnik, Sesvete |
| **8** | **NK DUGOPOLJE, Dugopolje** | 27.05.2022. | Žalbeno tijelo za licenciranje | ŠC Hrvatskih vitezova, Dugopolje |
| **9** | **NK GROBNIČAN, Čavle\*\*\*** | 27.05.2022. | Žalbeno tijelo za licenciranje | Stadion Adela Beba Haramija, Čavle |
| **10** | **NK HRVACE, Hrvace\*\*\*** | 27.05.2022. | Žalbeno tijelo za licenciranje | Stadion NK Hrvace, Hrvace |
| **11** | **NK HRVATSKI DRAGOVOLJAC, Zagreb\*** | 27.05.2022. | Žalbeno tijelo za licenciranje | NŠC Stjepan Spajić, Zagreb |
| **12** | **NK INTER-ZAPREŠIĆ, Zaprešić** | 27.05.2022. | Žalbeno tijelo za licenciranje | Stadion Ivan Laljak-Ivić, Zaprešić |
| **13** | **NK JARUN, Zagreb** | 27.05.2022. | Žalbeno tijelo za licenciranje | Stadion NK Kustošija, Zagreb |
| **14** | **NK KUSTOŠIJA, Zagreb** | 27.05.2022. | Žalbeno tijelo za licenciranje | Stadion NK Kustošija, Zagreb |
| **15** | **NK LUČKO, Lučko\*\*\*** | 27.05.2022. | Žalbeno tijelo za licenciranje | Stadion NK Lučko, Lučko |
| **16** | **NK MEĐIMURJE, Čakovec\*\*\*** | 27.05.2022. | Žalbeno tijelo za licenciranje | SRC Mladost, Čakovec |
| **17** | **NK MLADOST, Ždralovi\*\*\*** | 20.04.2022. | Komisija za licenciranje | Gradski stadion Bjelovar |
| **18** | **NK OPATIJA, Opatija** | 20.04.2022. | Komisija za licenciranje | Stadion Kantrida, Rijeka |
| **19** | **HNK ORIJENT 1919, Rijeka** | 27.05.2022. | Žalbeno tijelo za licenciranje | Stadion Krimeja, Rijeka |
| **20** | **NK RUDEŠ, Zagreb** | 20.04.2022. | Komisija za licenciranje | SC Rudeš, Zagreb |
| **21** | **NK SESVETE, Zagreb** | 27.05.2022. | Žalbeno tijelo za licenciranje | Sv. Josip Radnik, Sesvete |
| **22** | **NK SOLIN, Solin** | 20.04.2022. | Komisija za licenciranje | ŠC Hrvatskih vitezova, Dugopolje |
| **24** | **RNK SPLIT s.d.d., Split\*\*\*** | 27.05.2022. | Žalbeno tijelo za licenciranje | Stadion Park mladeži, Split |
| **25** | **NK VARAŽDIN, Varaždin** | 20.04.2022. | Komisija za licenciranje | Stadion Varteks, Varaždin |
| **26** | **HNK VUKOVAR 1991, Vukovar\*\*\*** | 20.04.2022. | Komisija za licenciranje | Stadion u Borovo naselju, Vukovar |
| **27** | **NK ZAGOREC, Krapina\*\*\*** | 20.04.2022. | Komisija za licenciranje | Stadion Podgora, Krapina |
| **28** | **NK ZRINSKI, Jurjevac\*\*\*** | 27.05.2022. | Žalbeno tijelo za licenciranje | Stadion Čepin, Čepin |

**\*klub se u 2021./22. natjecao u I. HNL \*\*klub se u 2021./22. natjecao u II. HNL \*\*\* klub se u 2021./22. natjecao u III.HNL**

Uvjet za UEFA Licencu, UEFA Licencu za Ligu prvakinja, Licencu za I. HNL i Licencu za II. HNL je da klub - tražitelj licence ispunjava kriterije koji nose oznaku „A“ iz pet skupina kriterija, a to su: Sportski, Infrastrukturni, Administracija i stručno osoblje, Pravni i Financijski.

U Središnjem postupku licenciranja klubova za natjecateljsku 2022/2023. godinu primjenjuje se Pravilnik o licenciranju klubova HNS (HNS Glasnik 55/2021. od 10.12.2021. i HNS Glasnik 9/2022. od 02.03.2022.***)***. Kriteriji s oznakom „A“ uvjet su za izdavanje licence. Ispunjenje kriterija s oznakom „B“ nije uvjet za licencu, ali tijela za licenciranje zbog neispunjenja tražitelju mogu izreći kaznu, dok kriteriji s oznakom „C“ imaju status preporuke i primjer su dobre prakse.

Ispitivanje i ocjena ispunjenja kriterija obavljaju se po procedurama propisanima *Pravilnikom o licenciranju klubova HNS (izdanje 2021.),* *UEFA Pravilnikom o licenciranju klubova i financijskom fair-playu (izdanje 2018.) i UEFA Standardom kvalitete licenciranja klubova (izdanje 2012.),* kojima su propisana načela, metode i postupci ocjenjivanja ispunjenja kriterija i upravljanja sustavom. Središnji postupak provodi se uz strogu primjenu načela povjerljivosti i neovisnosti svih osoba koje u ime Davatelja licence sudjeluju u postupku licenciranja klubova.

Uz molbe klubova za odgovarajuću licencu, pregled i procjenu dostavljene dokumentacije i informacija, ocjenu ispunjenja kriterija obavio je Odjel za licenciranje klubova HNS. U Središnjem postupku licenciranja klubova za natjecateljsku 2022./23. godinu sudjelovao je dosad najveći broj klubova i to 44 kluba, od kojih je tri kluba tijekom Središnjeg postupka licenciranja odustalo od molbe za licencu, te je zaprimljeno više od 10.000 različitih dokumenata, izvješća i očitovanja koje su tražitelji licence dostavili kako bi dokazali ispunjenje kriterija.

O procjeni statusa ispunjenja kriterija tražitelji licence tijekom Središnjeg postupka licenciranja pravovremeno su obavještavani, kao i o preporukama za njihovo ispunjenje, putem lista provjere koje su klubovi-tražitelji licence tijekom postupka primili od Odjela. Tijela za licenciranje HNS, tj. Komisija za licenciranje (1. stupanj) i Žalbeno tijelo za licenciranje (2. stupanj), neovisno i samostalno su obavili procjene sve raspoložive dokumentacije, dokaza, očitovanja i izvješća sadržanih u dosjeu svakog od klubova, te ocijenila ispunjenje kriterija i donijela odgovarajuće odluke u skladu s odredbama Pravilnika.

UEFA u nacionalnim savezima – davateljima licence, kao i klubovima – primateljima UEFA Licence, obavlja kontrole sukladnosti, a konačne odluke na osnovu izvješća od Uefe imenovanih neovisnih revizora, donosi Uefino Tijelo za financijsku kontrolu klubova. U slučaju utvrđenih nepravilnosti ovo Tijelo može izreći disciplinske mjere propisane *Uefinim Pravilnikom o postupcima Uefinog Tijela za financijsku kontrolu klubova* (izdanje 2019.).

Takva posljednja kontrola sukladnosti provedena je u Hrvatskom nogometnom savezu u siječnju 2014. Odluka Uefinog Tijela za financijsku kontrolu klubova glasilaje**: „**Na zadovoljstvo Istražnog vijeća CFCB-a ispitivanje prije spomenutih izvješća pokazalo je da je u Hrvatskoj Uefin sustav licenciranja klubova za natjecateljsku 2013/14. godinu HNS propisno proveo.“

Klubovi-sudionici 2022./23. Uefinih klupskih natjecanja sukladno *Uefinom Pravilniku o licenciranju klubova i financijskoj održivosti (izdanje 2022.)* tijekom licencirane natjecateljske godine bit će pod Uefinim nadzorom.

Klubovi - budući sudionici UEFA Lige prvaka, UEFA Europa lige i UEFA Europa konferencijske lige, do 15. srpnja 2022. bit će obvezni dokazati da u razdoblju 01.01.2022. – 30.06.2022. redovno podmiruju obveze prema zaposlenicima (uključujući i igrače s ugovorima) i državi (porezi i doprinosi za zaposlenike), te drugim klubovima za obveze nastale iz djelatnosti transfera igrača. Isto će morati dokazati i za razdoblje do 30.09.2022. s obvezom izvještavanja do 15.10.2022., te do 31.12.2022. s obvezom izvještavanja do 15. siječnja 2023. U slučaju propusta, Uefino Tijelo za financijsku kontrolu klubova izriče disciplinske mjere prekršiteljima prema prije spomenutom Pravilniku, a pravo žalbe moći će ostvariti pred Međunarodnim sudom sportske arbitraže (CAS) u Lausanne, Švicarska. Klubovima koji krše ova pravila Uefino Tijelo za financijsku kontrolu klubova može izreći novčane kazne, mjere zadržavanja novčanih nagrada za sudjelovanje u Uefinim klupskim natjecanjima, ograničavanje broja igrača na listi „A“ za nastup u tim natjecanjima, kao i ograničenje ukupnih izdataka za plaće, te zabranu sudjelovanja u Uefinim klupskim natjecanjima.

Klubovi – primatelji licence obvezni su Odjel za licenciranje HNS redovito u propisanim rokovima obavještavati o svim promjenama u elementima koji čine kriterije za izdavanje licence. Primatelji licence također moraju tijekom licencirane natjecateljske 2022/2023. godine ispunjavati kriterije, a što će i Odjel za licenciranje HNS samostalno nadzirati. Za slučajeve nepoštivanja spomenutih odredbi, Pravilnik predviđa mogućnost opoziva licence tijekom natjecateljske godine, a takav opoziv za posljedicu imat će izricanje disciplinskih kazni, pa sve do isključenja iz natjecanja HNS-a.

U predstojećem razdoblju, Odjel za licenciranje klubova HNS pripremit će detaljne analize mjerljivih podataka prikupljenih tijekom prethodnih postupaka licenciranja, da bi se na svim razinama odlučivanja ocijenilo koje bi još mjere bilo potrebno uvesti i provoditi kako bi rezultati bili još kvalitetniji, ne samo na razini organiziranosti i stabilnosti klubova, već i organiziranosti i učinkovitosti Davatelja licence.

Posebno je važno istaknuti da je Izvršni odbor UEFA-e na svojoj sjednici održanoj 7. travnja 2022. donio novi *Pravilnik o licenciranju klubova i financijskoj održivosti*, koji stupa na snagu 1. lipnja 2022. godine. Pored toga, 10. svibnja 2022. Izvršni odbor UEFA-e donio je poseban Pravilnik o licenciranju klubova za UEFA Ligu prvakinja koji stupa na snagu 1. lipnja 2022. Novi pravilnici sadrže ojačane i nove kriterije iz svih skupina, a posebice financijskih kriterija. U narednom razdoblju, temeljem prije spomenutih pravilnika, te nakon obavljenih konzultacija sa svim dionicima, izradit će se nacrt(i) novog Pravilnika o licenciranju klubova HNS-a, koji će se primjenjivati u Središnjem postupku licenciranja za natj. 2023./24. godinu.

Hrvatski nogometni savez, odnosno Odjel i tijela za licenciranje nastavit će i dalje dosljedno provoditi sustav licenciranja u suradnji s klubovima u cilju ostvarenja načela i ciljeva licenciranja.

Tijela za licenciranje i Odjel za licenciranje HNS koriste i ovom prigodom zahvaliti klubovima, njihovim upravama i administracijama na sveukupnoj suradnji i učinjenim naporima, kao i drugim tijelima Saveza na suradnji i potpori.

Klubovima – primateljima licence želimo mnogo uspjeha u predstojećim natjecanjima i poslovanju.

Odjel za licenciranje klubova HNS

Komisija za licenciranje HNS

Žalbeno tijelo za licenciranje HNS